title: Diocesi romana
text: Un diocesi romana u diocesi civil (en latín, "administración") yera una d'as divisions administrativas de l'Imperio Romano tardano, encomenzando en a tetrarquía. Formaba un livel de gubierno intermeyo que aplegaba unas quantas provincias y a l'inte yera subordinato a lo prefecto d'o pretorio.
  
  Historia 
  O emplego d'a parabra diocesi como unidat administrativa amanixió en orient, en as rechions de parla griega. Os distritos de Cibyra, Apamea y Synnada fuoron anyaditos a la provincia de Cilicia en tiempos de Cicerón, que menciona o feito en as suyas cartas familiars (EB 1911). A palabra diocesi, que alavez equivaleba a un distrito p'a recolección d'impuestos, y remataría aplicando-se a lo mesmo territorio.
  
  A diocesi esdevendría formalment una división territorial y administrativa de l'Imperio Romano en tiempos d'a tetrarquía, baixo l'emperador Dioclecián. Dividió l'imperio en cuatre partitas, quedando cadaguna d'ixas inicialment dirichidas por un coemperador (un tetrarca). Manimenos, poco dimpués os territorios serían reorganizatos de nuevo.
  
  Pa reducir a posibilidad que amanexesen usurpadors locals a la cadiera imperial, pa facilitar una recaudación d'impuestos y de provisiones más eficient y pa aduyar a fer complir a lei, Dioclecián dobló o numero de provincias dende cinquanta dica quasi cient. As provincias, d'igual traza, quedoron agrupatas en dotze diocesis, cadaguna d'ixas gobernata por un oficial dito o vicarius, que respondeba debant o prefecto d'o pretorio. Beluna d'as divisions provincials habió de ser dividita, y fuoron modificatas u bien a principios de 293 u bien a principios d'o sieglo IV.
  
  Veyer tamién 
   Diocesi
  
  Referencias 
  
  Imperio Romano